Rukoilun kieltämistä uimahallin tiloissa esittävä lappu poistettiin noin kuukausi sitten. Myös vanhat uimapukuohjeistukset vaihdetaan uusiin, kertoo Helsingin kaupungin liikuntapaikkapäällikkö.

Helsingissä Jakomäen uimahallin ohjeistukset uimapukujen käyttöön ja rukoilemisen kieltäminen ovat herättäneet keskustelua sosiaalisessa mediassa. Kuvalliset ohjeet ja viestintä on koettu ongelmalliseksi ja syrjiväksi.

Sallittujen uimapukujen ohjeistamista esittävässä kuvassa vasemmalla poseeraa valkoihoinen nainen kokouimapuvussa. Alapuolella lukee ”oikein”.